Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az egyik országos kisebbségi önkormányzat elnöke beadványában kifogásólta, hogy a közszolgálati televízió a választási eljárásról szóló 1997. évi C. törvény (a továbbiakban: Vet.) 106. §-ának
Paragraph Index: 1265

(2) bekezdése alapján a választási kampány utolsó napján közreadta annak a nyolc jelölő szervezetnek a választási összefoglalóját, amelyek országos összesítésben a legtöbb képviselő- és polgármesterjelöltet állították. A nyolc szervezet között szerepelt egy roma kisebbségi érdekvédelmi szervezet is. Az országos önkormányzat elnöke nehezményezte, hogy a hivatkozott jogszabályi rendelkezés — mivel nem tesz különbséget a helyi és a kisebbségi önkormányzati választások között — lehetőséget teremt hátrányos megkülönböztetést eredményező jogszabályértelmezésre. Az önkormányzat elnöke szerint ugyanis a kétféle választásnak egymástól való el nem különítése egyrészt hátrányba hozza a helyi önkormányzati választásokon jelölteket állító szervezeteket (mert közülük egyet a nem megfelelő szerkesztés megfosztott a médiában való szereplés lehetőségétől, másrészt hátrányba hozza a többi roma szervezetet és más nem roma kisebbségi szervezeteket is, mert azt a látszatot kelti, mintha a kisebbségi önkorrnányzati választások roma választások lennének). Ez a helytelen jogszabályértelmezésből adódó műsorszerkesztési gyakorlat az országos önkormányzat elnöke szerint a választópolgárokat is megtévesztette az önkormányzati választások jellegét illetően. Az országos önkormányzat elnöke ezenfelül kifogásolta, hogy a közszolgálati műsorszolgáltatók azzal, hogy nem súlyának megfelelően mutatták be a kisebbségi önkormányzati választásokat, megsértették a rádiózásról és televíziózásról szóló 1996. évi I. törvénynek a kiegyensúlyozott és pártatlan tájékoztatásra vonatkozó követelményeit. Az ügyben levélben fordultunk a közszolgálati műsorszolgáltató vezetőjéhez, amelyben megállapítottuk, hogy a műsorszolgáltató indokolatlanul részesítette előnyben a panaszban említett roma érdekvédelmi szervezetet a többi cigány, valamint más nemzetiségi szervezetekkel szemben. Megállapítottuk ezenfelül, hogy a műsorszolgáltató a kisebbségi önkormányzati választásokkal kapcsolatban nem teljesítette a kiegyensúlyozott és pártatlan tájékoztatásra vonatkozó törvényi kötelezettségeit. A közszolgálati televízió elnökhelyettese válaszában kifejtette, hogy a kifogásolt intézkedésre az Országos Választási Bizottság állásfoglalása, valamint a Központi Nyilvántartó és Választási Hivatal által rendelkezésre bocsátott adatok alapján került sor. A televízió ennek alapján úgy vélte, hogy a hatályos jogszabályoknak megfelelően, az állásfoglalásra jogosult szervek véleményének figyelembevételével járt el. A televízió véleménye szerint ugyanakkor eleget tett a kiegyensúlyozott és pártatlan tájékoztatásra vonatkozó törvényi követelményeknek is, mert a kisebbségi önkormányzati választásokról, a jelöltállításra jogosult szervezetekről, valamint a választásokkal kapcsolatos eseményekről megfelelő módon tudósított. A kisebbségi biztos elfogadta a műsorszolgáltató válaszát. A kisebbségi önkormányzatok eddigi működése során is felhalmozódtak olyan jogalkalmazási tapasztalatok, amelyek birtokában az állami szervek eredményesen készülhettek fel a választásokra. A kisebbségi önkormányzatok megalakulásával kapcsolatban a legtöbb visszásság az alapvető szabályok 1999/79/II. szám (Nektv., Ötv., Övtv., Vet.) hiányosságaiból fakadt, így a jogalkotónak a vonatkozó jogszabályok megfelelő módosítása révén kellett volna felkészülnie az 1998-as kisebbségi önkormányzati választásokra.3 A helyi állami szerveknek, speciálisan a helyi választási bizottságok rendszerének is vannak a kisebbségi választásokra való felkészüléssel kapcsolatos feladataik (szavazókörök kialakítása, jelölések elfogadása, választások kitűzése). Az egyik helyi kisebbségi önkormányzat elnöke beadványában kifogásolta, hogy a helyi választási iroda vezetője a választókerületek kialakításánál nem vette figyelembe a Uet. 9. §-ában foglalt szempontokat, mert a választókerületek kialakítása egyrészt a lakosság számarányait tekintve is jelentős eltéréseket mutatott, másrészt a kerületek kijelölése során a település nemzetiségi és egyéb sajátosságait sem vették megfelelően számításba. Ennek következtében a kisebbségi önkormányzati választási rendszerben aránytalanságok jöttek létre. A helyi választási iroda vezetőjéhez írt állásfoglalásunkban az időmúlásra, valamint arra való tekintettel, hogy a beadványozó a rendes jogorvoslatra nyitva álló határidőt elmulasztotta, csupán arra hívhattuk fel az iroda vezetőjének figyelmét, hogy a választókerületek kialakítása során — a jövőben — egyrészt fokozottabban vegye figyelembe a hivatkozott jogszabályi rendelkezéseket, másrészt — bár erre a kisebbségi önkormányzatnak nincs alanyi joga — vonja be a kisebbségi önkormányzatot az erre vonatkozó döntéshozatali eljárásba. Az egyik országos kisebbségi önkormányzat tagja beadvánnyal fordult a kisebbségi biztoshoz, melyben azt panaszolta, hogy egy választópolgár jelöltetni kívánta magát a kisebbségi önkormányzati választásokon, de a helyi választási iroda vezetője kétségbe vonta azt az állítását, hogy ő az adott kisebbséghez tartozik. Megkeresésünkre az állítólagosan sérelmet szenvedett választópolgár nem tartotta fenn panaszát. Ebben az esetben is szükségesnek láttuk azonban kifejteni, hogy a hatályos választójog a kisebbségi önkorrnányzati választáson jelöltként való részvételt nem köti nemzetiséghez való tartozáshoz, tehát ebből következően bárkinek joga azon jelöltként elindulni. A kisebbségi önkormányzati választáson a jelöltség elfogadása a hatályos szabályok alapján nem jelenti direkt formában az adott kisebbséghez való tartozás kinyilvánítását sem, mivel a Nektv. 7. §-ának (1) bekezdése értelmében a kisebbségi csoporthoz való tartozás kérdésében nyilatkozatra senki nem kötelezhető.4 A helyi választási iroda vezetője kisebbségi jogi szempontból nem jogosult érdemben állást foglalni a jelölt választójogának fennállása kérdésében: amennyiben a jelölt megfelel az Övtv. 2. §-ában foglalt anyagi jogi feltételeknek, őt a kisebbségi önkormányzati választáson jelöltként részvételre jogosultnak kell tekinteni. A választásokkal kapcsolatban a felkészülés során a jelöltet állítani kívánó szervezeteknek, valamint a magukat jelöltetni kívánó választópolgároknak is vannak feladataik. Ezek a feladatok egyrészt a felkészüléssel kapcsolatos aktivitást kívánnak a társadalmi szervezetektől, míg előfordulnak olyan esetek is, hogy egy más célra alakult politikai szervezetnek éppen ellenkezőleg: passzivitást kell tanúsítania a választások alkalmával. Az egyik országos kisebbségi önkormányzat elnöke beadvánnyal fordult a kisebbségi biztoshoz, amelyben kifogásolta, hogy a választásokon jelöltet állító kisebbségi társadalmi szervezetek és kisebbségi önkormányzatok — a politikai pártokkal ellentétben — nem kaptak a választáson való részvétel címén költségvetési támogatástöbbletet. Válaszunkban kifejtettük, hogy a kisebbségi választásokon jelölteket állító kisebbségi társadalmi szervezetek nem ugyanazt a szerepet töltik be a kisebbség életében, mint az általános választásokon jelöltállításra feljogosított pártok és más társadalmi szervezetek, mint ahogyan a kisebbségi önkormányzati rendszernek sem ugyanaz a társadalmi feladata, mint akár az Országgyűlésnek, akár a helyi önkormányzatoknak. A kisebbségi önkormányzatoknak a kisebbségi jogok érvényesítése a feladatuk, de a kisebbségi társadalmi szervezeteknek sem az a funkciójuk, hogy a kisebbségeket megosztó érdekellentéteket a kisebbségi önkormányzati választások alkalmával megjelenítsék. Ebből következően álláspontunk szerint a kisebbségi társadalmi szervezeteknek és a kisebbségi önkormányzatoknak pusztán a választásokon való részvétel címén nem jár költségvetési többlettámogatás. Az egyik helyi kisebbségi önkormányzat elnöke beadványában kifogásolta, hogy egy párt helyi szervezete felhívással fordult tagjaihoz és szimpatizánsaihoz, amelyben azt kérte, hogy a kisebbségi önkormányzati választásokon az adott kisebbséghez tartozó tagjaira szavazzanak. A kisebbségi elnök az időmúlás folytán beállott érdekvesztés miatt visszavonta beadványát, ennek ellenére válaszlevelünkben kifejtettük, hogy a kisebbségi jogok érvényesülését valóban veszélyeztetheti, ha a kisebbségi önkormányzati választások pártérdekek kifejeződésének terepévé válnak. 2.3.3. A kisebbségi önkormányzati választások lebonyolítása Amint azt az előzőekben jeleztük, a hatályos szabályozás kijelöli azokat a kereteket, amelyek között a kisebbségi önkormányzati választásokat lebonyolították. 1998-ban az ország 1554 településén kezdeményeztek helyi kisebbségi önkormányzati választásokat. A kezdeményezések alapján a választási bizottságok 1538 választást tűztek ki, amelyből 1046 településen 1381-et tartottak meg. A megtartott választások közül 1333 volt érvényes és 1331 eredményes. Az 1554 kezdeményezett kisebbségi önkormányzati választás közül a választási bizottságok 16-ot nem tűztek ki (1%). A kitűzött 1538 választásból 157 maradt el (10%). A megtartott 1381 választásból 47 érvénytelen volt (3%). Az 1334 érvényes választás 0,2%-a, azaz 3 választás volt eredménytelen. A települési önkormányzati választásokon kisebbségi jelöltként mandátumot szerzett képviselőkből 63 kisebbségi települési önkormányzat alakulhat, és a kisebbségi képviselők 3 közvetett módon létrejövő helyi kisebbségi önkormányzatot 3 A választásokkal kapcsolatban felmerült, jogalkotást igénylő alkotmányos visszásságokat az országgyűlési biztos hivatkozott vizsgálatának záródokumentuma tartalmazza. 4 Ehhez képest azonban kétségtelen tapasztalati tény, hogy a kisebbségi önkormányzati képviselői jelöltség vállalása, illetőleg a képviselői mandátum megszerzése közvetett formában alkalmas a kisebbségi identitás kinyilvánítására. 1999/79/II. szám hozhatnak létre. Mivel a kisebbségi települési önkormányzat, illetve a közvetett módon létrejövő helyi kisebbségi önkormányzat alakításának lehetősége a közvetlen módon létrejövő önkormányzattal szemben elsőbbséget élvez, 1309 közvetlen módon létrejövő helyi kisebbségi önkormányzat alakulhat meg.5 Az 1998-as választások eredményeképpen tehát az ország 1061 településén 1375 kisebbségi önkormányzat megalakulására van lehetőség. 2.3.4. A kisebbségi önkormányzati választásokra való felkészüléssel kapcsolatos visszásságok Az Alkotmány 68. §-ának (4) bekezdése szerint a nemzeti és etnikai kisebbségeket megilleti az önkormányzáshoz való alapjog. Ez annyit jelent, hogy a nemzeti és etnikai kisebbségek védelmével kapcsolatos állami feladatokat a nemzeti és etnikai kisebbségek képviselőiből alakult helyi és országos önkormányzatok láthatják el. Ezen állami feladatokat a kisebbségi közösségeket megillető, a kulturális autonómia megvalósítását szolgáló jogosultságok érvényesítésének a biztosítása jelenti. Az Alkotmány 70. §-ának (1) bekezdése szerint minden nagykorú magyar állampolgárnak joga van ahhoz, hogy a kisebbségi önkormányzati választásokon választható és választó legyen. E szabály a kisebbségi önkormányzatok létrehozására irányuló eljárásban minden nagykorú magyar állampolgár számára választójogot biztosít. Az Alkotmány hivatkozott rendelkezései között tehát ellentmondás van annyiban, hogy az egyik rendelkezés a kisebbségi közösségeknek adja meg az önkormányzáshoz való jogot, a másik rendelkezés viszont minden nagykorú magyar állampolgár számára lehetővé teszi, hogy a kisebbségi önkormányzati választáson akár választóként, akár képviselőjelöltként részt vegyen. Az önkormányzáshoz való alapjog valóban következetes érvényesítése esetében ugyanis a kisebbségi önkormányzati választáson akár választóként, akár pedig képviselőjelöltként csak a kisebbséghez tartozó állampolgárok vehetnének részt. A kisebbségi önkormányzati választások részletes szabályait is tartalmazó jogszabály, az Övtv., az Alkotmánynak a kisebbségi önkormányzati választójogra vonatkozó rendelkezéseit teszi szabályozásának alapjává, amikor a választójog vonatkozásában nem különböztet a helyi és a kisebbségi önkormányzati választások között. [Az Övtv. az önkormányzáshoz való alapjoggal szemben azért biztosított a választójognak elsőbbséget, mert a választójog általánosságát erősítő szabály a Nektv.-nek az identitás szabad megválasztását kimondó rendelkezése is (7. § (1) bek.).] A választójog általánosságán alapuló kisebbségi önkormányzati választási rendszer révén azonban nem biztosítható maradéktalanul, illetve aggályok nélkül az Alkotmány önkormányzáshoz való alapjogának érvényesülése, azaz a kisebbségi önkormányzati képviselők közösséghez való tartozása, és egyúttal a kisebbségi önkormányzatok kisebbségi képviselőkből való összetétele. A jogalkotónak el kell döntenie, hogy a nemzeti és etnikai kisebbségek esetében az önkormányzáshoz való alapjognak biztosít-e elsőbbséget a választójog általánosságának és egyúttal az identitás szabad megválasztásához való alapjog érvényesülésének korlátozása révén, vagy az identitás szabad megválasztásához való alapjog — feltétel nélküli — érvényesülését és a választójog általánosságát helyezi előtérbe az önkormányzáshoz való alapjog korlátozása által. A jogalkotónak választania kell egy közösségi, illetve egy egyéni alapjog korlátozásmentes érvényesülése között. 2.4. A választások eredményének értékelése egyes jellemző, tipikusnak mondható panaszügyek tükrében A kisebbségi választásokkal kapcsolatban több alkotmányos visszásságot állapítottunk meg. Összefoglalóan elmondható, hogy a kisebbségi önkormányzatok megalakulására vonatkozó hatályos szabályozás legalább három területen nem felel meg a vele szemben támasztható alkotmányossági követelményeknek — és az alapvető szabályok (Nektv., Övtv., Vet.) megváltoztatása szükséges —, ezen túlmenően indokoltnak látjuk a választási rendszer — alacsonyabb szintű jogszabályok által rendezett — kisebb módosítását is, az alábbi fejezetekben kifejtettek miatt.6 2.4.1. A helyi kisebbségi önkormányzati választásokra vonatkozó szabályozás Az önkormányzáshoz való alapjog a helyi és a kisebbségi önkormányzatok esetében is közösségi alapjog [Alkotmány

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes